

**LIETUVOS RESPUBLIKOS ŠVIETIMO, MOKSLO IR SPORTO**

**MINISTRAS**

**ĮSAKYMAS**

**DĖL 2025–2026 MOKSLO METŲ NACIONALINIŲ MOKINIŲ PASIEKIMŲ PATIKRINIMŲ TVARKARAŠČIO IR VYKDYMO BŪDO PATVIRTINIMO**

2025 m. birželio 17 d. Nr. V-649

Vilnius

Vadovaudamasi Lietuvos Respublikos švietimo įstatymo 38 straipsnio 4 dalimi ir Nacionalinių mokinių pasiekimų patikrinimų organizavimo ir vykdymo tvarkos aprašo, patvirtinto Lietuvos Respublikos švietimo, mokslo ir sporto ministro 2017 m. sausio 4 d. įsakymu Nr. V-6 „Dėl Nacionalinių mokinių pasiekimų patikrinimų organizavimo ir vykdymo tvarkos aprašo patvirtinimo“, 5 ir 12 punktais,

t v i r t i n u 2025–2026 mokslo metų nacionalinių mokinių pasiekimų patikrinimų tvarkaraštį ir vykdymo būdą (pridedama).

Švietimo, mokslo ir sporto ministrė Raminta Popovienė

PATVIRTINTA

Lietuvos Respublikos švietimo,

mokslo ir sporto ministro

2025 m. birželio 17 d. įsakymu

Nr. V-649

**2025–2026 MOKSLO METŲ NACIONALINIŲ MOKINIŲ PASIEKIMŲ PATIKRINIMŲ** **TVARKARAŠTIS IR VYKDYMO BŪDAS**

|  |  |  |  |
| --- | --- | --- | --- |
| Pasiekimų patikrinimas | Data | Pradžia | Vykdymo būdas |
| 1. 4 klasių nacionaliniai mokinių pasiekimų patikrinimai: |
| 1.1. Lietuvių kalba ir literatūra (skaitymas) | 2026 m. kovo 3 d. | 9 val. | Elektroninis1 |
| 1.2. Matematika | 2026 m. kovo 9 d. | 9 val. | Elektroninis1 |
| 1.3. Tautinių mažumų (lenkų, rusų) gimtoji kalba ir literatūra (skaitymas)2 | 2026 m. kovo 13 d. | 9 val. | Elektroninis1 |
| 2. 8 klasių nacionaliniai mokinių pasiekimų patikrinimai: |
| 2.1. Lietuvių kalba ir literatūra (skaitymas) | 2026 m. kovo 17 d. | 9 val. | Elektroninis1 |
| 2.2. Matematika  | 2026 m. kovo 23 d. | 9 val. | Elektroninis1 |
| 2.3. Tautinių mažumų (baltarusių, lenkų, rusų) gimtoji kalba ir literatūra (skaitymas)2 | 2026 m. kovo 26 d. | 9 val. | Elektroninis1 |

Pastabos:

1.1 Mokyklose, turinčiose teisę mokyti nuotoliniu mokymo proceso organizavimo būdu, šiuo būdu jose besimokantys mokiniai ar buvę mokiniai, gyvenantys ne Lietuvoje, dėl laiko skirtumų negalintys nustatytu pasiekimų patikrinimo laiku dalyvauti pasiekimų patikrinime, mokyklos vadovo sprendimu pasiekimų patikrinimą gali laikyti nuotoliniu elektroniniu ar nuotoliniu būdu.

2.2 Dalyvauja mokiniai, besimokantys mokyklose, kuriose įteisintas mokymas tautinių mažumų kalbos arba mokymas tautinės mažumos kalba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_